# Указания за работа

- Предпазвайте фрезера от удари и резки натоварвания.

- Преди извършване на каквито и да е дей‌ности по електроинструмента изключ‌вайте щепсела от захранващата мрежа.

##

- Фрезоването трябва да се извършва винаги в посока, обратна на въртенето на фрезера (7) (противоположен ход). При фрезоване в същата посока (еднопосочен ход) електроинструментът може да бъде откъснат от ръцете Ви.

- Използвайте електроинструмента само с монтирана фрезоваща глава (2). Загубата на контрол над електроинструмента може да причини травми.

Указание: Не забравяйте, че фрезерът (7) винаги се подава от основната плоча (10). Внимавайте да не повредите шаблона или детайла.

Настройте желаната дълбочина на фрезоване.

Включете електроинструмента и го доближете до обработваната повърхност.

След приключване на фрезоването изключете електроинструмента.

- Не оставяйте електроинструмента, преди въртенето на фрезера да е спряло напълно. Въртящите се по инерция режещи инструменти могат да причинят травми.

##

С помощта на копиращата втулка (20) можете да пренасяте контурите на макети, респ. шаблони върху обработвания детайл.

Изберете подходяща копираща втулка за дебелината на шаблона. Поради височината на копиращата втулка шаблонът трябва да е с минимална дебелина 8 mm (вж. фиг. E1).

- Изберете фрезер с по-малък диаметър от вътрешния диаметър на копиращата втулка.

Развийте и извадете цилиндричните винтове от долната страна на антифрикционната плоча (9) и демонтирайте плочата.

Поставете копиращата втулка (20) в антифрикционната плоча (вж. фиг. E2).

Отново захванете леко антифрикционната плоча към основната плоча (10). Антифрикционната плоча трябва да може да се измества.

За да бъде разстоянието от оста на фрезера до ръба на копиращата втулка еднакво във всички посоки, копиращата втулка и антифрикционната плоча трябва при необходимост да бъдат центрирани една спрямо друга.

- Насочете основната плоча така, че фрезерът и копиращата втулка да са центрирани в отвора в плъзгащата плоча (вж. фиг. E3).
- Задръжте антифрикционната плоча в тази позиция и я затегнете с винтовете.

За фрезоване с копираща втулка (20) процедирайте като следва:

- Поставете електроинструмента с копиращата втулка (20) до шаблона.
- Водете електроинструмента с подаващата се копираща втулка по профила на шаблона със странично притискане.

##

При фрезоване по ръб или по профил без приспособление за успоредно водене фрезерът трябва да има водещ щифт или търкалящ лагер.

Подведете включения електроинструмент странично към обработвания детайл, докато водещият щифт или лагерът на фрезера допре до обработвания ръб.

Водете електроинструмента успоредно на ръба на детайла. При това внимавайте да не променяте наклона му. Твърде силното притискане може да повреди ръба на детайла.

##

За рязане успоредно на ръба можете да монтирате опора за успоредно водене (21).

Закрепете опората за успоредно водене (21) върху фрезоващата глава (2) с гайката (4).

С помощта на винта с крилчата глава на опората за успоредно водене настройте (22) опорната дълбочина.

Водете включения електроинструмент с равномерно подаване и странично притискане на приспособлението за успоредно водене към ръба на обработвания детайл.

##

Опората за водене (23) служи за фрезоване на ръбове с фрезери без водещо стъпало или сачмен лагер.

Захванете опората за водене върху фрезоващата глава (2) с гайката (4).

Водете електроинструмента с равномерно подаване по продължение на ръба на детайла.

Странично разстояние: за да промените количеството отнеман материал, можете да настроите страничното разстояние между детайла и контактната ролка (26) на опората за водене (23).

Развийте винта с крилчата глава (24), настройте желаното странично разстояние чрез завъртане на винта с крилчата глава (25) и отново затегнете винта с крилчата глава (24).

Височина: в зависимост от използвания фрезер и дебелината на обработвания детайл регулирайте вертикалното подравняване на опората за водене.

Развийте гайката (4) на опората за водене, изместете опората за водене до желаната позиция и отново затегнете гайката.