# Tööjuhised

- Kaitske freesi kukkumise ja löökide eest.

- Enne mistahes tööde teostamist elektrilise tööriista kallal tõmmake pistik pistikupesast välja.

##

- Freesimistoiming peab alati olema freesi (7) pöörlemissuunale vastupidine (vastassuunaline). Pöörlemissuunas (samasuunaliselt) freesides võib elektriline tööriist käest lahti pääseda.

- Kasutage elektrilist tööriista ainult paigaldatud freesikorviga (2). Kontrolli kaotamine elektrilise tööriista üle võib põhjustada kehavigastusi.

Suunis: Võtke arvesse, et frees (7) ulatub alati alusplaadist (10) välja. Ärge vigastage šablooni ega töödeldavat detaili.

Seadke soovitud freesimissügavus.

Lülitage elektriline tööriist sisse ja juhtige see töödeldavasse kohta.

Pärast freesimist lülitage elektriline tööriist välja.

- Ärge pange elektrilist tööriista käest enne, kui frees on täielikult seiskunud. Järelpöörlevad osad võivad põhjustada vigastusi.

##

Kopeerhülsiga (20) saate kontuure mallidelt või šabloonidelt töödeldavatele detailidele üle kanda.

Olenevalt šablooni või malli paksusest valige sobiv kopeerhülss. Kopeerhülsi üleulatumise tõttu peab šabloon olema vähemalt 8 mm paksune (vt joonis E1).

- Valige kopeerhülsi siseläbimõõdust väiksema läbimõõduga frees.

Keerake neli silinderkruvi liugplaadi (9) alumiselt küljelt välja ja võtke liugplaat ära.

Asetage kopeerhülss (20) liugplaati (vt jn E2).

Kruvige liugplaat jälle kergelt põhiplaadile (10). Liugplaat peab olema veel vabalt liikuv.

Et freesi keskme ja kopeerhülsi serva vaheline kaugus oleks kõikjal ühesugune, tuleb kopeerhülss ja liugplaat vajaduse korral teineteise suhtes keskmestada.

- Joondage liugplaat nii, et frees ja kopeerhülss oleks liugplaadi ava suhtes keskmestatud (vt jn E3).
- Hoidke liugplaati selles asendis ja pingutage kinnituskruvid tugevalt.

Kopeerhülsiga (20) freesimiseks toimige järgmiselt.

- Toetage kopeerhülsiga (20) elektriline tööriist šabloonile.
- Juhtige üleulatuva kopeerhülsiga elektrilist tööriista külgsurvet rakendades piki šablooni.

##

Serva- või profiilfreesimisel ilma paralleelpiirikuta peab frees olema varustatud juhttapi või kuullaagriga.

Juhtige sisselülitatud elektriline tööriist küljelt vastu töödeldavat detaili, kuni freesi juhttapp või kuullaager toetub detaili töödeldavale küljele.

Juhtige elektrilist tööriista piki töödeldava detaili serva. Jälgige sealjuures nurkasendi õigsust. Liiga tugev surve võib töödeldava detali serva vigastada.

##

Servaga paralleelseks lõikamiseks võite paigaldada paralleelpiiriku (21).

Kinnitage paralleelpiirik (21) freeskorvile (2) rihvelkruviga (4).

Seadke tiibkruviga paralleelpiirikul (22) soovitud toetussügavus.

Juhtige sisselülitatud elektrilist tööriista ühtlase ettenihkega ja paralleelpiirikule avaldatava külgsurvega piki töödeldava detaili serva.

##

Abijuhikut (23) kasutatakse servade freesimiseks ilma juhttapi või kuullaagrita freesidega.

Kinnitage abijuhik freesikorvile (2) mutriga (4).

Juhtige elektrilist tööriista ühtlase ettenihkega piki töödeldava detaili serva.

Külgmine vahekaugus: Eemaldatava materjali hulga muutmiseks saate seada külgmist vahekaugust töödeldava detaili ja liugrulli (26) vahel abijuhikul (23).

Päästke tiibkruvi (24) lahti, seadke tiibkruvi (25) pöörates soovitud külgmine vahekaugus ja pingutage tiibkruvi (24) uuesti.

Kõrgus: Joondage olenevalt kasutatud freesist ja töödeldava detaili paksusest abijuhik vertikaalselt.

Päästke abijuhikul lahti mutter (4), lükake abijuhik soovitud asendisse ja pingutage kruvi uuesti.