# Darbinstrumenta nomaiņa

- Iestiprinot un nomainot frēzēšanas darbinstrumentus, ieteicams uzvilkt aizsargcimdus.

Oriģinālās frēzes no Bosch plašā piederumu klāsta var iegādāties specializētajās tirdzniecības vietās.

##

Pirms iestiprina frēzi, no piedziņas mezgla (1) ir jānoņem frēzēšanas aptvere (2).

Atskrūvējiet spārnskrūvi (12) uz frēzēšanas aptveres (2).

Izvelciet piedziņas bloku, pārvietojot to augšup.

##

Pirms iestiprina frēzi, ir jāiestiprina attiecīgs virsuzgrieznis ar spīļaptveri (8).

Ja iestiprinātā spīļaptvere jau atbilst frēzei, veiciet nākamajā sadaļā aprakstītās darbības.

Spīļaptverei (16) ir jāievietojas virsuzgrieznī ar nelielu spēli. Virsuzgrieznim (8) ir jābūt viegli uzskrūvējamam. Ja virsuzgrieznis vai spīļaptvere ir bojāta, attiecīgā daļa ir nekavējoties jānomaina.

Uzlieciet vaļējo skrūvjatslēgu (18) uz darbinstrumenta turētāja (17) (skatiet attēlu C1).

Noskrūvējiet virsuzgriezni (8) ar vaļējo skrūvjatslēgu (19), griežot to pretēji pulksteņa rādītāju kustības virzienam.

Ja ir vajadzīgs, pirms salikšanas notīriet visas montējamās daļas ar mīkstu otu vai ar saspiestā gaisa plūsmu.

Uzlieciet uz darbinstrumenta turētāja (17) jaunu virsuzgriezni.

Nedaudz pievelciet virsuzgriezni.

- Nepievelciet spīļaptveres virsuzgriezni, ja spīļaptverē nav ievietots frēzēšanas darbinstrumenta kāts. Pretējā gadījumā spīļaptvere var tikt bojāta.

##

Tirdzniecības vietās var iegādāties visdažādākās kvalitātes un izpildījuma frēzēšanas darbinstrumentus.

Frēzēšanas darbinstrumenti no ātrgriezējtērauda (HSS) ir piemēroti mīkstu materiālu, piemēram, mīksta koka un plastmasas apstrādei.

Frēzēšanas darbinstrumenti ar cietmetāla griezējšķautnēm (HM) ir īpaši paredzēti cietu un abrazīvu materiālu, piemēram, cieta koka un alumīnija apstrādei.

Oriģinālos frēzēšanas darbinstrumentus no Bosch plašā piederumu klāsta var iegādāties specializētajās tirdzniecības vietās.

Iestipriniet tikai nebojātus un tīrus frēzēšanas darbinstrumentus.

##

Lai veiktu frēzēšanu, frēzēšanas aptvere (2) no jauna jānostiprina uz piedziņas bloka (1).

Atskrūvējiet spārnskrūvi (12) uz frēzēšanas aptveres (2).

Iebīdiet piedziņas bloku (1) frēzēšanas aptverē (2).

Pieskrūvējiet spārnskrūvi (12) uz frēzēšanas aptveres (2).

Norādījums: austiņskrūve (12) un vītņskrūve (6) var tikt nomainītas viena ar otru.

- Pēc montāžas vienmēr pārbaudiet, vai piedziņas bloks ir stingri iestiprināts frēzēšanas aptverē.