# Teränvaihto

- Suosittelemme käyttämään työkäsineitä jyrsinterien asennuksessa ja vaihdossa.

Kattavaan Bosch-tarvikevalikoimaan kuuluvia alkuperäisiä jyrsinteriä voit hankkia ammattiliikkeistä.

##

Jyrsinkori (2) täytyy ensin irrottaa moottoriyksiköstä (1), ennen kuin jyrsinterän voi asentaa paikalleen.

Avaa siipiruuvi (12) jyrsinkorista (2).

Vedä moottoriyksikkö yläkautta ulos.

##

Ennen jyrsinterän asennusta täytyy vaihtaa liitinmutteri ja kiinnitysistukka (8) käytettävän jyrsinterän mukaan.

Jos jyrsinterälle sopiva kiinnitysistukka on jo asennettu, noudata seuraavan jakson työvaiheita.

Kiinnitysistukalla (16) ja liitinmutterilla täytyy olla pieni keskinäinen välys. Liitinmutterin (8) täytyy mennä helposti paikalleen. Vaihda vaurioitunut liitinmutteri tai kiinnitysistukka välittömästi.

Aseta kiintoavain (18) käyttötarvikkeen pitimeen (17) katso kuva C1).

Ruuvaa liitinmutteri (8) vastapäivään irti kiintoavaimella (19).

Tarvittaessa puhdista ennen kokoamista kaikki asennettavat osat pehmeällä siveltimellä tai paineilmalla.

Asenna uusi liitinmutteri käyttötarvikkeen pitimen (17) päälle.

Kiristä liitinmutteria kevyesti.

- Älä missään tapauksessa kiristä kiinnitysistukkaa tiukkaan ennen jyrsinterän asentamista. Muuten kiinnitysistukka voi vaurioitua.

##

Jyrsinteriä on saatavana erilaisina malli- ja laatuversioina kyseisen käyttökohteen mukaan.

Pikateräksestä (HSS) valmistetut jyrsinterät soveltuvat pehmeiden materiaalien (esimerkiksi pehmeä puu ja muovi) työstöön.

Kovametalliteräiset (HM) jyrsinterät soveltuvat etenkin kovien ja kuluttavien materiaalien (esimerkiksi kova puu ja alumiini) työstöön.

Boschin kattavaan tarvikevalikoimaan kuuluvia alkuperäisiä jyrsinteriä voit hankkia ammattiliikkeistä.

Käytä vain hyväkuntoisia ja puhtaita jyrsinteriä.

##

Jyrsintää varten jyrsinkori (2) on asennettava takaisin moottoriyksikköön (1).

Avaa siipiruuvi (12) jyrsinkorista (2).

Työnnä moottoriyksikkö (1) jyrsinkoriin (2).

Kiinnitä siipiruuvi (12) jyrsinkoriin (2).

Huomautus: siipiruuvin (12) ja pyälletyn ruuvin (6) voi vaihtaa keskenään.

- Varmista aina asennuksen jälkeen, että moottoriyksikkö on tukevasti kiinni jyrsinkorissa.