# Upute za rad

- Zaštitite glodalo od udaraca.

- Prije svih radova na električnom alatu izvucite mrežni utikač iz utičnice.

##

- Proces glodanja mora se uvijek odvijati u smjeru suprotnom od rotacije glodala (7) (protusmjerno). Kod glodanja u smjeru rotacije glodala (istosmjerno), električni alat bi vam se mogao istrgnuti iz ruke.

- Električni alat koristite samo s montiranom košarom glodanja (2). Gubitak kontrole nad električnim alatom može uzrokovati ozljede.

Napomena: Uzmite u obzir da glodalo (7) uvijek strši iz temeljne ploče (10). Nemojte oštetiti šablonu ili izradak.

Namjestite željenu dubinu glodanja.

Uključite električni alat i dovedite ga do mjesta obrade.

Nakon glodanja isključite električni alat.

- Električni alat ne odlažite prije nego što se glodalo potpuno zaustavi. Radni alati, koji se vrte pod inercijom, mogu uzrokovati ozljede.

##

Pomoću kopirne čahure (20) možete prenijeti konture predložaka odn. šablona na izratke.

Ovisno o debljini šablone odn. predloška odaberite prikladnu kopirnu čahuru. Zbog veće visine kopirne čahure šablona mora imati minimalnu debljinu od 8 mm (vidjeti sliku E1).

- Odaberite promjer glodala manji od unutarnjeg promjera kopirne čahure.

Odvrnite četiri vijka s valjkastom glavom na donjoj strani klizne ploče (9) i skinite kliznu ploču.

Stavite kopirnu čahuru (20) u kliznu ploču (vidjeti sliku E2).

Ponovno labavo pričvrstite kliznu ploču na osnovnu ploču (10). Klizna ploča mora biti pomična.

Kako bi razmak između sredine glodala i ruba kopirne čahure posvuda bio isti, potrebno je centrirati kopirnu čahuru i kliznu ploču jednu prema drugoj ako je potrebno.

- Izravnajte kliznu ploču tako da su glodalo i kopirna čahura centrirani prema otvoru u kliznoj ploči (vidjeti sliku E3).
- Kliznu ploču držite u ovom položaju i čvrsto je zategnite vijcima za pričvršćivanje.

Za glodanje s kopirnom čahurom (20) postupite na sljedeći način:

- Električni alat s kopirnom čahurom (20) približite šabloni.
- Električni alat s isturenom kopirnom čahurom vodite s bočnim pritiskom uzduž šablone.

##

Kod rubnog ili profilnog glodanja bez graničnika paralelnosti glodalo mora biti opremljeno vodećim rukavcem ili kugličnim ležajem.

Uključen električni alat približavajte sa strane izratku sve dok vodeći rukavac ili kuglični ležaj glodala ne nalegne na obrađivani rub izratka.

Električni alat vodite uzduž ruba izratka. Kod toga pazite na nalijeganje točno pod kutom. Prejaki pritisak može oštetiti rub izratka.

##

Za rezanje paralelno uz rub možete montirati graničnik paralelnosti (21).

Graničnik paralelnosti (21) pričvrstite na košaru glodanja (2) pomoću vijka s nazubljenom glavom (4).

Pomoću krilnog vijka na graničniku paralelnosti (22) namjestite željenu graničnu dubinu.

Uključeni električni alat s jednoličnim pomakom i bočnim pritiskom na graničnik paralelnosti vodite uzduž ruba izratka.

##

Pomoćna vodilica (23) služi za glodanje rubova s glodalima bez vodećeg rukavca ili kugličnog ležaja.

Pomoćnu vodilicu na košari glodanja (2) stegnite maticom (4).

Električni alat vodite jednoličnim pomakom uzduž ruba izratka.

Bočni razmak: Za promjenu količine izglodanog materijala bočni razmak možete namještati između izratka i kliznog valjčića (26) na pomoćnoj vodilici (23).

Otpustite krilni vijak (24), namjestite željeni bočni razmak okretanjem krilnog vijka (25) i ponovno pritegnite krilni vijak (24).

Visina: Prema korištenom glodalu i debljini obrađivanog izratka namjestite vertikalno izravnavanje pomoćne vodilice.

Popustite maticu (4) na pomoćnoj vodilici, stavite pomoćnu vodilicu u željeni položaj i ponovno pritegnite vijak.