# Munkavégzési tanácsok

- Óvja meg a marógépet a lökésektől és ütésektől.

- Az elektromos kéziszerszámon végzendő bármely munka megkezdése előtt húzza ki a csatlakozó dugót a dugaszolóaljzatból.

##

- A marási eljárást mindig a (7) marófej forgásirányával ellentétes irányban (ellentétes értelmű forgás) kell végrehajtani. A forgásiránnyal megegyező (azonos értelmű forgás) marásnál az elektromos kéziszerszám kiszakadhat a kezelő kezéből.

- Az elektromos kéziszerszámot csak az arra felszerelt (2) marókosárral használja. Ha elveszti az uralmát az elektromos kéziszerszám felett, ez sérüléseket okozhat.

Megjegyzés: Vegye figyelembe, hogy a (7) marófej mindig kiáll a (10) alaplapból. Ne rongálja meg a sablont vagy a munkadarabot.

Állítsa be a kívánt marási mélységet.

Kapcsolja be az elektromos kéziszerszámot és vezesse a megmunkálásra kerülő ponthoz.

A marás után kapcsolja ki az elektromos kéziszerszámot.

- Ne tegye le az elektromos kéziszerszámot, mielőtt a marófej teljesen leállna. A betétszerszámok kifutásuk során sérüléseket okozhatnak.

##

A (20) másolóhüvely segítségével körvonalakat és sablonokat lehet átvinni a megmunkálásra kerülő munkadarabokra.

Válassza ki a sablon, illetve a minta vastagságának megfelelő másolóhüvelyt. A másolóhüvely kiálló magassága miatt a sablonnak legalább 8 mm vastagságúnak kell lennie (lásd a E1 ábrát).

- A marófej átmérőjét úgy válassza meg, hogy az kisebb legyen, mint a másolóhüvely belső átmérője.

Csavarja ki a négy hengeres fejű csavart a (9) csúszólemez alsó oldalából és vegye le a csúszólemezt.

Tegye bele a (20) másolóhüvelyt a csúszólemezbe (lásd a E2 ábrát).

Csavarozza ismét hozzá lazán a csúszólemezt a (10) alaplaphoz. A csúszólemeznek még szabadon kell mozognia.

Annak biztosítására, hogy a marófej középpontja és a másolóhüvely széle közötti távolság mindenhol azonos legyen, a másolóhüvelyt és a csúszólemezt szükség esetén egymáshoz viszonyítva központozni kell.

- Állítsa úgy be a csúszólemezt, hogy a marófej és a másolóhüvely a csúszólemez furatához viszonyítva központozva legyen (lásd a E3 ábrát).
- Tartsa fogva ebben a helyzetben a csúszólemezt és húzza meg szorosan a rögzítőcsavarokat.

A (20) másolóhüvellyel való maráshoz a következőképpen kell eljárni:

- Tegye fel az elektromos kéziszerszámot a (20) másolóhüvellyel a sablonra.
- Vezesse végig az elektromos kéziszerszámot a kiálló másolóhüvellyel oldalirányú nyomással a sablon mentén.

##

Párhuzamos ütköző nélküli él- vagy alakmaráshoz a marógépnek egy vezetőcsappal vagy egy golyóscsapággyal is fel kell szerelve lennie.

Vezesse hozzá oldalról a bekapcsolt elektromos kéziszerszámot a munkadarabhoz, amíg a marógép vezetőcsapja vagy a golyóscsapágy felfekszik a megmunkálásra kerülő munkadarabra.

Vezesse végig az elektromos kéziszerszámot a munkadarab széle mentén. Ügyeljen a derékszögben történő felfektetésre. Túl erős nyomás megsértheti a munkadarab élét.

##

Az éllel párhuzamos vágáshoz fel lehet szerelni egy (21) párhuzamvezetőt.

Rögzítse a (21) párhuzamvezetőt a (2) marókosárra a (4) anyával.

Állítsa be a párhuzamvezető (22) szárnyasanyájával a kívánt ütközési mélységet.

Vezesse végig a bekapcsolt elektromos kéziszerszámot egyenletes előtolással és oldalirányú nyomással a munkadarab széle mentén.

##

A (23) vezetőelem vezetőcsap vagy golyóscsapágy nélküli marókkal való élmarásra szolgál

Rögzítse a vezetőelemet a (2) marókosáron az (4) anya segítségével.

Vezesse végig az elektromos kéziszerszámot egyenletes előtolással a munkadarab széle mentén.

Oldalirányú távolság: Az anyaglemunkálási mennyiség megváltoztatására a munkadarab és a (26) csúszógörgő közötti oldalirányú távolságot a (23) vezetőelemen be lehet állítani.

Lazítsa ki a (24) szárnyascsavart, állítsa be a (25) szárnyascsavar elforgatásával a kívánt oldalirányú távolságot, majd húzza meg ismét szorosra a (24) szárnyascsavart.

Magasság: Az alkalmazásra kerülő marófejnek és a megmunkálásra kerülő munkadarab vastagságának megfelelően állítsa be a vezetőelem függőleges helyzetét.

Lazítsa ki a (4) anyát a vezetőelemen, tolja el a vezetőelemet a kívánt helyzetbe és húzza meg ismét szorosra a csavart.