# Darbo patarimai

- Saugokite frezas nuo smūgių ir sutrenkimų.

- Prieš atliekant bet kokius elektrinio įrankio reguliavimo ar priežiūros darbus reikia ištraukti kištuką iš elektros tinklo lizdo.

##

- Frezuojant elektrinis įrankis visada turi būti stumiamas prieš frezavimo įrankio (7) sukimosi kryptį (priešpriešinis judėjimas). Frezuojant pagal sukimosi kryptį (judėjimas ta pačia kryptimi), elektrinis įrankis gali ištrūkti iš rankų.

- Elektrinį įrankį naudokite tik su uždėta frezavimo galvute (2). Nesuvaldžius elektrinio įrankio, iškyla sužalojimo pavojus.

Nuoroda: Atkreipkite dėmesį į tai, kad freza (7) visada yra išlindusi per pagrindo plokštę (10). Nepažeiskite šablono ar ruošinio.

Nustatykite pageidaujamą frezavimo gylį.

Įjunkite elektrinį įrankį ir artinkite jį link apdorojamos vietos.

Baigę frezuoti, elektrinį įrankį išjunkite.

- Niekada nepadėkite elektrinio įrankio, kol freza visiškai nesustojo. Iš inercijos besisukantys darbo įrankiai gali sužeisti.

##

Naudodamiesi kopijavimo įvore (20) ant ruošinio galite perkelti pavyzdžių ir šablonų kontūrus.

Pagal šablono ar pavyzdžio storį pasirinkite atitinkamą kopijavimo įvorę. Kadangi kopijavimo įvorė išsikiša, šablonas turi būti ne plonesnis kaip 8 mm (žr. E1 pav.).

- Pasirinkite tokią frezą, kurios skersmuo mažesnis už kopijavimo įvorės vidinį skersmenį.

Išsukite keturis varžtus cilindrine galvute, esančius atraminės plokštės (9) apatinėje pusėje, ir nuimkite atraminę plokštę.

Kopijavimo įvorę (20) įstatykite į atraminę plokštę (žr. E2 pav.).

Atraminę plokštę vėl netvirtai prisukite prie pagrindo plokštės (10). Atraminę plokštę turi būti galima pajudinti.

Kad atstumas nuo frezos ašies iki kopijavimo įvorės briaunos visur būtų vienodas, kopijavimo įvorę ir atraminę plokštę reikia centruoti viena kitos atžvilgiu.

- Atraminę plokštę nustatykite taip, kad freza ir kopijavimo įvorė būtų atraminės plokštės angos centre (žr. E3 pav.).
- Atraminę plokštę laikykite šioje padėtyje ir tvirtai užveržkite tvirtinamuosius varžtus.

Norėdami frezuoti su kopijavimo įvore (20), atlikite šiuos veiksmus:

- Elektrinį įrankį su kopijavimo įvore (20) pridėkite prie šablono.
- Elektrinį prietaisą su išsikišusia kopijavimo įvore, spausdami iš šono, veskite pagal šabloną.

##

Frezuojant briaunas ar figūras be lygiagrečiosios atramos, reikia naudoti frezą su krei‌pia‌muo‌ju kakliuku arba rutuliniu guoliu.

Įjungtą elektrinį prietaisą veskite iš šono link ruošinio, kol frezos kreipiamasis kakliukas arba rutulinis guolis priglus prie apdorojamojo ruošinio briaunos.

Elektrinį įrankį veskite išilgai palei ruošinio briauną. Stenkitės jį laikyti tinkamu kampu. Per stipriai spaudžiant galima pažeisti ruošinio briauną.

##

Norėdami pjauti lygiagrečiai palei briauną, galite pritvirtinti lygiagrečiąją atramą (21).

Rantytuoju varžtu (4) pritvirtinkite lygiagrečiąją atramą (21) prie frezavimo galvutės (2).

Ant lygiagrečiosios atramos (22) esančiu sparnuotuoju varžtu nustatykite pageidaujamą atramos gylį.

Įjungtą elektrinį prietaisą, spausdami iš šono pastovia jėga, tolygiai veskite lygiagrečiąja atrama išilgai ruošinio krašto.

##

Pagalbinė kreipiamoji (23) yra skirta briaunoms frezuoti su frezomis be kreipiamojo kakliuko ir rutulinio guolio.

Pritvirtinkite pagalbinę kreipiamąją prie frezavimo galvutės (2) veržle (4).

Elektrinį prietaisą tolygia pastūma veskite išilgai ruošinio briaunos.

Atstumas nuo krašto: Norėdami pakeisti nupjaunamos medžiagos kiekį, galite reguliuoti atstumą tarp ruošinio ir slydimo ratuko (26) ant pagalbinės kreipiamosios (23).

Atlaisvinkite sparnuotąjį varžtą (24), sukdami sparnuotąjį varžtą (25) nustatykite pageidaujamą atstumą ir sparnuotąjį varžtą (24) vėl užveržkite.

Aukštis: Pagal naudojamą frezą ir apdorojamo ruošinio storį atlikite pagalbinės kreipiamosios vertikalaus ištiesinimo nustatymus.

Atlaisvinkite ant pagalbinės kreipiamosios esančią veržlę (4), pastumkite pagalbinę kreipiamąją į norimą padėtį ir vėl užveržkite varžtą.