# Työskentelyohjeita

- Suojaa jyrsintä iskuilta ja töytäyksiltä.

- Irrota pistotulppa pistorasiasta ennen kaikkia sähkötyökaluun kohdistuvia töitä.

##

- Jyrsintä on aina tehtävä jyrsinterän (7) pyörimissuuntaa vastaan (vastasuuntaan). Jos jyrsintä tehdään pyörimissuuntaan (samaan suuntaan), sähkötyökalu saattaa riistäytyä käsistä.

- Käytä sähkötyökalua vain asennetun jyrsinkorin (2) kanssa. Sähkötyökalun hallinnan menettäminen voi johtaa tapaturmiin.

Huomautus: muista, että jyrsinterän (7) on aina ulotuttava pohjalevyn (10) ulkopuolelle. Älä vaurioita mallilevyä tai työkappaletta.

Säädä haluamasi jyrsintäsyvyys.

Kytke sähkötyökalu päälle ja ohjaa laite työstökohtaan.

Sammuta sähkötyökalu jyrsinnän jälkeen.

- Älä aseta sähkötyökalua syrjään, ennen kuin jyrsinterä on lakannut pyörimästä. Edelleen pyörivät käyttötarvikkeet voivat aiheuttaa tapaturmia.

##

Kopiohylsyn (20) avulla voit työstää työkappaleet mallikappaleiden tai mallilevyjen muotojen mukaan.

Valitse sopiva kopiohylsy mallilevyn tai mallikappaleen vahvuuden mukaan. Kopiohylsyn ulkonevan korkeuden takia mallilevyn täytyy olla vähintään 8 mm:n vahvuinen (katso kuva E1).

- Valitse jyrsinterä, jonka läpimitta on pienempi kuin kopiohylsyn sisähalkaisija.

Kierrä liukutallan (9) alapuolen neljä lieriöruuvia irti ja ota liukutalla pois.

Asenna kopiohylsy (20) liukutallaan (katso kuva E2).

Ruuvaa liukutalla kevyesti kiinni pohjalevyyn (10). Liukutallan täytyy liikkua vielä esteettömästi.

Kopiohylsy ja liukutalla täytyy tarvittaessa keskittää keskenään, jotta jyrsinterän keskustan ja kopiohylsyn reunan keskinäinen väli on kaikkialla sama.

- Kohdista liukutalla niin, että jyrsinterä ja kopiohylsy on keskitetty liukutallan aukkoon (katso kuva E3).
- Pidä liukutalla tässä asennossa ja kiristä kiinnitysruuvit.

Toimi kopiohylsyn (20) kanssa jyrsittäessä seuraavasti:

- Aseta sähkötyökalu kopiohylsyn (20) kanssa mallilevyä vasten.
- Ohjaa sähkötyökalua ulkonevan kopiohylsyn kanssa mallilevyä pitkin ja paina työkalua sivusuuntaan.

##

Jos reuna- tai muotojyrsintä tehdään ilman suuntaisohjainta, jyrsinterässä täytyy olla ohjaustappi tai kuulalaakeri.

Vie käynnissä oleva sähkötyökalu sivulta työkappaleeseen, kunnes ohjaustappi tai kuulalaakeri on kiinni jyrsittävän työkappaleen reunassa.

Ohjaa sähkötyökalua työkappaleen reunaa pitkin. Varmista, että työkalu on oikeassa kulmassa. Liian voimakas painaminen saattaa vaurioittaa työkappaleen reunaa.

##

Reunan suuntaisesti tehtävää jyrsintää varten voit asentaa suuntaisohjaimen (21).

Kiinnitä suuntaisohjain (21) jyrsinkoriin (2) pyälletyn ruuvin (4) avulla.

Säädä suuntaisohjaimen siipiruuvilla (22) haluamasi ohjainsyvyys.

Ohjaa käynnissä olevaa sähkötyökalua työkappaleen reunaa pitkin tasaisella nopeudella ja painamalla työkalua sivusuuntaan suuntaisohjainta vasten.

##

Apuohjaimen (23) avulla reunat voi jyrsiä jyrsinterillä, joissa ei ole ohjaustappia tai kuulalaakeria.

Kiinnitä apuohjain jyrsinkoriin (2) mutterilla (4).

Ohjaa sähkötyökalua tasaisella nopeudella työkappaleen reunaa pitkin.

Sivuväli: kun haluat muuttaa materiaalin työstömäärää, voit säätää työkappaleen ja liukurullan (26) keskinäisen sivuvälin apuohjaimen (23) avulla.

Löysää siipiruuvia (24), säädä haluamasi sivuväli siipiruuvia (25) kiertämällä ja kiristä sen jälkeen siipiruuvi (24).

Korkeus: säädä käytettävän jyrsinterän ja jyrsittävän työkappaleen vahvuuden mukaan apuohjaimen pystysuora kohdistus.

Avaa apuohjaimen mutteri (4), siirrä apuohjain haluamaasi asentoon ja kiristä ruuvi.