# Værktøjsskift

- Ved isætning og skift af fræsere anbefales brug af beskyttelseshandsker.

Originalt fræseværktøj fra det omfangsrige Bosch-tilbehørsprogram kan købes hos din forhandler.

##

Før du kan isætte en fræser, skal du adskille fræsekurven (2) fra drivenheden (1).

Åbn vingeskruen (12) på fræsekurven (2).

Træk drivenheden ud opefter.

##

Afhængigt af anvendt fræser skal du skifte omløbermøtrikken med spændetangen (8) før isætning af fræseren.

Hvis den rigtige spændetang til din fræser allerede er monteret, skal du følge arbejdstrinene i følgende afsnit.

Spændetangen (16) skal sidde i omløbermøtrikken med noget slør. Omløbermøtrikken (8) skal være let at montere. Hvis omløbermøtrikken eller spændetangen er beskadiget, skal du straks udskifte den.

Sæt gaffelnøglen (18) på værktøjsholderen (17) (se billede C1).

Skru omløbermøtrikken (8) af med gaffelnøglen (19) mod uret.

Om nødvendigt skal alle delene rengøres med en blød pensel eller ved udblæsning med trykluft, før de monteres/samles.

Sæt den nye omløbermøtrik på værktøjsholderen (17).

Spænd omløbermøtrikken løst.

- Spænd ikke spændetangen med omløbermøtrikken fast, så længe der ikke er monteret en fræser. I modsat fald kan spændetangen blive ødelagt.

##

Afhængigt af anvendelsesformål fås fræsere i mange forskellige udførelser og kvaliteter.

Fræsere af "high speed steel" (HSS) er egnede til bearbejdning af bløde materialer som f.eks. blødt træ og plast.

Fræsere med hårdmetalskær (HM) er specielt egnede til hårde og abrasive materialer som f.eks. hårdt træ og aluminium.

Originale fræsere fra det omfattende Bosch-tilbehørsprogram kan købes hos din forhandler.

Brug kun fejlfri og rene fræsere.

##

For at kunne fræse skal du montere fræsekurven (2) på drivenheden (1) igen.

Åbn vingeskruen (12) på fræsekurven (2).

Skub drivenheden (1) ind i fræsekurven (2).

Luk vingeskruen (12) på fræsekurven (2).

Bemærk: Vingeskruen (12) og fingerskruen (6) kan udskiftes med hinanden.

- Kontrollér altid efter montering, om drivenheden sidder fast i fræsekurven.