# Arbejdsvejledning

- Beskyt fræseren mod stød og slag.

- Træk stikket ud af stikkontakten, før der udføres arbejde på el‑værktøjet.

##

- Fræsningen skal altid foretages mod fræserens (7) omløbsretning (modløb). Ved fræsning med omløbsretningen (ligeløb) kan el-værktøjet blive revet ud af hånden på brugeren.

- Brug kun el-værktøjet med monteret fræsekurv (2). Hvis man mister kontrollen over el-værktøjet, er der risiko for kvæstelser.

Bemærk: Tag hensyn til, at fræseren (7) altid rager ud af grundpladen (10). Pas på ikke at beskadige skabelonen eller emnet.

Indstil den ønskede fræsedybde.

Tænd el-værktøjet, og før det hen til det sted, der skal bearbejdes.

Sluk el-værktøjet efter fræsningen.

- Læg ikke el‑værktøjet til side, før fræseren står helt stille. Efterløbende indsatsværktøj kan føre til kvæstelser.

##

Ved hjælp af kopiringen (20) kan du overføre forlægs/skabeloners konturer til emner.

Vælg den egnede kopiring afhængigt af skabelonens/forlæggets tykkelse. På grund af kopiringens overskydende højde skal skabelonen have en tykkelse på mindst 8 mm (se billede E1).

- Vælg en fræsediameter, der er mindre end kopiringens indvendige diameter.

Skru de fire cylinderskruer på undersiden af glidepladen (9) ud, og tag glidepladen af.

Isæt kopiringen (20) i glidepladen (se billede E2).

Skru glidepladen løst på grundpladen (10) igen. Glidepladen skal stadig kunne bevæges frit.

For at afstanden fra fræsermidte og kopiringens kant er ens overalt, skal kopiringen og glidepladen, om nødvendigt, centreres i forhold til hinanden.

- Juster glidepladen, så fræser og kopiring centreres i forhold til åbningen i glidepladen (se billede E3).
- Hold glidepladen i denne stilling, og spænd fastgørelsesskruerne forsvarligt.

Ved fræsning med kopiringen (20) benyttes følgende fremgangsmåde:

- Læg el-værktøjet med kopiringen (20) an mod skabelonen.
- Før el-værktøjet langs med skabelonen med et sideværts tryk med kopiringen ragende ud.

##

Ved kant- eller formfræsning uden parallelanslag skal fræseren være udstyret med en føringstap eller et kugleleje.

Før det tændte el-værktøj mod emnet fra siden, til fræserens føringstap eller kugleleje ligger an mod emnekanten, der skal bearbejdes.

Før el-værktøjet langs med emnekanten. Sørg herunder for, at det holdes vinkelret. Et for kraftigt tryk kan beskadige emnets kant.

##

For kantparallel skæring kan du montere et parallelanslag (21).

Fastgør parallelanslaget (21) på fræsekurven (2) med møtrikken (4).

Indstil den ønskede anslagsdybde med vingeskruen på parallelanslaget (22).

Før det tændte el-værktøj langs med emnekanten med en jævn fremføring og sideværts tryk mod parallelanslaget.

##

Føringshjælpen (23) benyttes til fræsning af kanter med fræsere uden føringstap eller kugleleje.

Fastgør føringshjælpen på fræsekurven (2) med møtrikken (4).

Før el-værktøjet langs med emnekanten med en jævn fremføring.

Sideværts afstand: For at ændre mængden af fjernet materiale kan du indstille den sideværts afstand mellem emnet og gliderullen (26) på føringshjælpen (23).

Løsn vingeskruen (24), indstil den ønskede sideværts afstand ved at skrue vingeskruen (25) ind, og spænd vingeskruen (24) igen.

Højde: Indstil føringshjælpens vertikale justering afhængigt af anvendt fræser og tykkelse af emne, der skal bearbejdes.

Løsn møtrikken (4) på føringshjælpen, skub føringshjælpen i den ønskede position, og spænd skruen igen.